Hvis oksekød pludselig koster 3-5 gange så meget på grund af afgifter skal der nok komme gang i produktudviklingen af alternativerne. Lige nu går det langsomt fordi det stadigt er nicheprodukter.  Det kan godt være at du må nøjes med en rib-eye til særlige anledninger. Til gengæld vil du kunne se frem til alternativ "hakkekød" og andre substitutionsprodukter der har kvaliteter som kødet ikke kan konkurrere med.  Jeg plejer at bruge frugtsaft som sammenligning: frisklavet æblemost eller appelsinsaft er kvalitetsmæssigt et overlegent produkt i forhold til sodavand. Men i dag vælger de fleste det kunstige produkt (sodavand) 99% af tiden, da det er billigt, bekvemt og kommer i 117 smagsvarianter - nogle endda med bonus i form af koffein, elektrolytter og hvad ved jeg. Vi kan diskutere om det er en god ting at folk foretrækker usund sodavand, men der er ikke nogen tvivl om at et kunstigt alternativ godt kan blive populært.  Når først teknologien for kunstigt kød bliver god nok kommer vi sikkert til at se en masse spændende produkter. Ikke nødvendigvis nogen der er "bedre" i en direkte sammenligning med din ribeye, men som byder på en masse andet.